
AmChamps 2.3: Generacija 2027

AmChamps 2.3 je napredni program profesionalnog razvoja koji nudi jedinstvenu priliku mladim talentima u Srbiji da unaprede svoje veštine i steknu iskustvo u saradnji sa uspešnim menadžerima iz vodećih kompanija članica Američke privredne komore u Srbiji (AmCham). Pokrenut 2014. godine, ovaj program spaja studente završnih godina osnovnih i master studija sa mladim menadžerima, stvarajući platformu za razvijanje ključnih poslovnih veština kroz mentorski rad, edukativne radionice i rad na realnim poslovnim izazovima.

ŠTA NUDI AMCHAMPS 2.3? 

· Napredni profesionalni razvoj: Program obuhvata intenzivan mentorski rad sa mladim menadžerima, kao i edukativne radionice i praktične projekte koji omogućavaju učesnicima da rade na stvarnim poslovnim izazovima
· Inovativno mentorstvo: Kroz uzajamno mentorstvo, učesnici razmenjuju znanje i podstiču inovacije
· Networking: Kroz razne aktivnosti, uključujući tim bildinge, učesnici imaju priliku da se povežu sa liderima i stručnjacima iz različitih industrija, što im omogućava da prošire svoju profesionalnu mrežu
· Savremene teme: Program se fokusira na teme koje su ključne za poslovanje u 21. veku, kao što su digitalna transformacija, veštačka inteligencija, preduzetništvo i psihologija poslovanja. Kroz rad na ovim temama, učesnici se pripremaju za izazove budućnosti
· Preduzetnički duh: Posete kompanijama, rad na poslovnim projektima i istraživanje procesa pokretanja biznisa razvijaju preduzetničke veštine i pripremaju učesnike za liderstvo u poslovnom svetu.

KO SU UČESNICI?

AmChamps 2.3 će okupiti oko 40 odabranih učesnika – do 20 studenta i do 20 mladih menadžera. Studenti su na III ili IV godini osnovnih studija ili na postdiplomskim studijama državnih fakulteta iz Srbije i ne stariji od 25 godina. Predstavnici AmCham kompanija članica su uspešni mladi menadžeri, između 29 i 37 godina.

FAZE PROGRAMA

1. Redovni deo (januar – jun): AmChamps 2.3 obuhvata seriju tematskih modula, pažljivo osmišljenih kako bi učesnicima pružili sveobuhvatno iskustvo profesionalnog razvoja i pripremili ih za izazove savremenog poslovnog sveta. Svaki modul kombinuje teorijsko znanje sa praktičnim veštinama kroz raznovrsne aktivnosti, koje se odvijaju tokom 2-3 radna dana mesečno, u terminu od 9 do 17 časova, što omogućava intenzivan, ali uravnotežen ritam učenja. 

Glavne tematske oblasti mogu obuhvatati: 

· OTVARANJE PROGRAMA i uvod u AmChamps 2.3 sa akcentom na mentorstvo i upoznavanje učesnika.
· LIČNI I PROFESIONALNI RAZVOJ: emocionalna inteligenciju, autentično liderstvo, upravljanje energijom i prioritetima, samopouzdanje, rezilijentnost
· DIGITALNA TRANSFORMACIJA I VEŠTAČKA INTELIGENCIJA: Uticaj digitalne transformacije na poslovanje, sa posebnim fokusom na tehnologije kao što su veštačka inteligencija i inovacije u finansijama.
· KREATIVNO RAZMIŠLJANJE I INOVACIJE: Kreativno i vizuelno razmišljanje, inovativni pristupi rešavanju problema.
· KOMUNIKACIJE I MARKETING: Efikasne marketinške strategije, veštine komunikacije, krizne komunikacije
· PREDUZETNIŠTVO I INICIJATIVA: Pokretanje startapa i upravljanje rizicima, porodične kompanije, put rasta od preduzetnika do korporacije
· EFIKASNO UPRAVLJANJE BIZNISOM: Strategija, upravljanje korporativnim poslovima, odgovorno vođenje i društveni uticaj, donošenje odluka, upravljanje promenama
· PSIHOLOGIJA I KULTURA U ORGANIZACIJAMA: organizaciona kultura, ponašanje u timovima, kognitivne pristrasnosti, stres, motivacija

Dodatne aktivnosti tokom redovnog dela programa uključuju:

· TEAM BUILDING 1 na početku programa i TEAM BUILDING 2 kao završno druženje
· POSETE KOMPANIJAMA - upoznavanje sa poslovnim procesima, radnim okruženjem i organizacionom kulturom iz prve ruke
· PRAKSA za studente u kompanijama mentora
· COACHING za menadžere

2. Završni izazov (jul-oktobar) – Tri para sa najvećim brojem bodova ulaze u finalnu fazu. Menadžeri dobijaju zadatak od generalnih direktora svojih kompanija za rešavanje stvarnog poslovnog izazova. Učesnici razvijaju projekat pod mentorstvom tri sadašnja ili bivša člana Upravnog odbora AmCham-a. Najbolji par, prema oceni mentora, proglašava se pobednikom programa.

NAGRADE

Finalisti dobijaju vredne nagrade:

· Pobednički menadžer dobija punu stipendiju za Executive MBA program na CITY College, University of York Europe Campus, a student punu stipendiju za Master studije
· Druga dva menadžera dobijaju polovične stipendije za Executive MBA, a druga dva studenta polovične stipendije za Master studije

KAKO SE PRIJAVITI?

Da biste se prijavili za program, potrebno je da pošaljete CV i popunjen upitnik, najkasnije do 28. oktobra 2026. godine, na amchamps@amacham.rs. Upitnik možete preuzeti ovde.

Takođe, atmosferu sa aktivnosti prethodnih generacija, možete pogledati na AmChamps Instagram nalogu @amchampserbia     

KONTAKTI

Za sve dodatne informacije u vezi sa programom možete kontaktirati Tinu Kostić, menadžera AmChamps programa, putem mail-a kostic@amcham.rs ili telefona 060 0494 679.

